રાજ્યપાલ ઓ. પી. કોહલીએ શિક્ષકમાંથી રાષ્ટ્રપતિ પદે પહોંચનારા વ્યકિતત્વનો વિશેષ ઉલ્લેખ કરતાં જણાવ્યું હતું કે, શિક્ષકની ક્ષમતા, સજ્જતા ગમે તેટલી ઉંચાઈ પાર કરે છતાં વિનમ્રતા- સમાજ ઘડતરનો સેવાભાવ આજીવન યથાવત રહે તેની પ્રેરણા આ વિભૂતિઓએ સમગ્ર શિક્ષક જગતને આપી છે અને યુગો સુધી આપતા રહેહવાના છે વધુમાં રાજ્યપાલે જણાવ્યું હતું કે, ગુરૂ-શિક્ષકનું કામ માત્ર બાળક-વિદ્યાર્થીને પરીક્ષાલક્ષી અભ્યાસથી સફળતા આપવાવાનું ન જ હોઈ શકે.